En 20-årig passager i en bil blev fastklemt under et sammenstød ved Dokkedal lørdag aften.

De to biler stødte frontalt sammen, da en kvindelig fører mistede kontrollen over sin bil. Den skred over i modsatte kørebane. hvor den ramte en modkørende bil. Det var her den 20-årige var passager, og ved sammenstødet blev han klemt fast i bilvraget. Ingen kom dog alvorligt til skade ved ulykken. Nordjyllands Politi har udtaget blodprøve fra den kvindelige bilist, da der er mistanke om spirituskørsel.